b'\n_START_ARTICLE_\nSloni si zapomnijo (knjiga)\n_START_SECTION_\nEtimologija naslova\n_START_PARAGRAPH_\nNaslov Sloni si zapomnijo prihaja od znanega pregovora: Sloni si zapomnijo. To reklo je prva uporabila Ariadne Oliver v za\xc4\x8detku knjige, ko je rekla, da si zlo\xc4\x8dina izpred toliko let ljudje zagotovo niso zapomnili. Sloni pa naj bi si ga zapomnili, ker imajo bolj\xc5\xa1i spomin. Tako sta Oliverjeva in Poirot kar nekajkrat povedala, da gresta lovit slone. To je zmedlo kar nekaj ostalih oseb, npr. tajnico Ariadne Oliver, ki je trdila, da je njena delodajalka od\xc5\xa1la v vzhodno Afriko na safari lovit slone.\n_START_SECTION_\nUvod\n_START_PARAGRAPH_\nSlavna pisateljica Ariadne Oliver na literarnem kosilu, katerih se sicer ne udele\xc5\xbeuje, sre\xc4\x8da gospo Burton-Cox. Slednja ima sina, ki se namerava poro\xc4\x8diti s Celio Ravenscroft, ki je po naklju\xc4\x8dju kr\xc5\xa1\xc4\x8denka gospe Oliver, \xc4\x8deprav ona tega ne ve. Celiina star\xc5\xa1a pa sta umrla, ko je bila Celia stara okoli 10 let, oba so mrtva na\xc5\xa1li na skalni pe\xc4\x8dini. Gospa Burton-Cox jo zato prosi, da bi ji Oliverjeva kot slavna pisateljica kriminalnih romanov pomagala razre\xc5\xa1iti ta primer, saj se Burton-Coxova boji, da bi morebitni ubijalski nagon od katerega od star\xc5\xa1ev pri\xc5\xa1el tudi na njene morebitne vnuke ali vnukinje._NEWLINE_Sloni prvi\xc4\x8d omenjeni (drugo poglavje)_NEWLINE_Ariadne Oliver ne ve, kaj naj stori, zato se obrne na starega prijatelja, slavnega belgijskega detektiva Hercula Poirota. On ji ponudi pomo\xc4\x8d in odlo\xc4\x8di, da bosta ponovno odprla primer in ga s skupnimi mo\xc4\x8dmi posku\xc5\xa1ala re\xc5\xa1iti.\n_START_SECTION_\nPrva knjiga: Sloni\n_START_PARAGRAPH_\nAriadne Oliver posku\xc5\xa1a najti \xc4\x8dim ve\xc4\x8d naslovov prijateljev iz tistega obdobja, pri tem ji pomaga njej ne najbolj priljubljena tajnica Miss Livingstone, ki pa je \xc5\xa1ele kratek \xc4\x8das pri njej v slu\xc5\xbebi. Dokoplje se tudi do telefonske \xc5\xa1tevilke Celie Ravenscroft, s katero se zmeni za ve\xc4\x8derno sre\xc4\x8danje._NEWLINE_Celia (\xc4\x8detrto poglavje)_NEWLINE_Celia pride na obisk in Oliverjeva ji zastavi nekaj vpra\xc5\xa1anj. Med drugim izvemo, da je bila Ariadne Oliver v \xc4\x8dasu umora na pisateljski turneji v Ameriki in da ve o samih \xc5\xbertvah in zlo\xc4\x8dinu zelo malo. Podobno izvemo tudi o Celii, ki je bila takrat v \xc5\xa1oli v \xc5\xa0vici. Pred bralcem se \xc5\xbee izri\xc5\xa1e grob seznam osumljencev, pred umorom tako ali druga\xc4\x8de povezanih z dru\xc5\xbeino Ravenscroft._NEWLINE_Stari grehi imajo dolge sence (peto poglavje)_NEWLINE_Hercule Poirot se sre\xc4\x8da na ve\xc4\x8derji z vi\xc5\xa1jim in\xc5\xa1pektorjem Spencom in glavnim in\xc5\xa1pektorjem Garrowayem. Med u\xc5\xbeivanjem morske hrane Poriot izve, da ni bilo popolnoma nobenih dokazov za umor, prav tako pa se nikomur ni zdel logi\xc4\x8den skupinski samomor ali umor in samomor, ker sta zakonca \xc5\xbeivela zelo sre\xc4\x8dno._NEWLINE_Stara prijateljica se spominja (\xc5\xa1esto poglavje)_NEWLINE_Mrs Oliver se odpravi na obisk k stari prijateljici Julie Carstairs, ki je bila \xc5\xbee kar precej v letih. Med drugim pisateljica izve, da je pokojna Margaret Ravenscroft imela na zalogi kar \xc5\xa1tiri lasulje. Revolver, s katerim sta bila ubita, je bil od doma, kjer je general hranil dva revolverja zaradi varnosti. Carstairsova pove teorijo, da je bil general hudo bolan (za rakom ali koronarkami). Tudi pove, da naj bi za generala delala mlada tajnica, ki mu je po nareku pisala knjigo o \xc5\xbeivljenju generala na Malaji in da bi se lahko \xc5\xbeelel general poro\xc4\x8diti z njo in ubil \xc5\xbeeno, nato \xc5\xa1e sebe. Isto ugibanje pove tudi o \xc5\xbeeni, da naj bi imela ljubimca \xc5\xa1e takrat v Malaji. Julie Carstairs re\xc4\x8de, da sama verjame, da je bil to zlo\xc4\x8din iz ljubosumja. Izvemo tudi, da je \xc5\xbeena neko\xc4\x8d nekaj rekla carstairsovi o novem za\xc4\x8detku \xc5\xbeivljenja._NEWLINE_Nazaj v otro\xc5\xa1ko sobo (sedmo poglavje)_NEWLINE_Ariadne Oliver se sre\xc4\x8da z Mrs Matcham, ki je bila v \xc4\x8dasu umora varu\xc5\xa1ka otrok v hi\xc5\xa1i. Matchamova pove, da naj bi bila sestra enega izmed pokojnikov du\xc5\xa1evno motena in da naj bi otroka vrgla v reko. Po uspe\xc5\xa1ni rehabilitaciji v nori\xc5\xa1nici se naj bi vrnila nazaj k Ravenscroftovima. Ostarela Mrs Matcham pa se ni\xc4\x8d ne spomni o kakr\xc5\xa1nem koli umoru ali skupinskem samomoru, pravzaprav se niti ne spomni, da sta Ravenscroftova umrla._NEWLINE_Mrs Oliver na delu (osmo poglavje)_NEWLINE_Mrs Oliver obi\xc5\xa1\xc4\x8de lekarno, v kateri dela Marlene Buckle, h\xc4\x8di Mrs Buckle. Marlene jo napoti k materi v Vilo Lovor. Mrs Buckle se za razliko od ostalih slonov spomni bistveno ve\xc4\x8d, pri Ravenscroftovih je delala kot \xc4\x8distilka. Mrs Buckle se spomni, da je neko\xc4\x8d h generalu pri\xc5\xa1el neki znanec iz regimenta, ve\xc4\x8dkrat obsojen in zaprt, ki pa ga je general le zaposlil kot vrtnarja zaradi priporo\xc4\x8dil. Mrs Buckle izjavi, da je vedno verjela, da ju je ubil vrtnar. Lady Ravenscroft naj bi imela zdravstvene te\xc5\xbeave, zaradi katerih je kar nekajkrat od\xc5\xa1la v London k zdravniku. Mr Edward naj ne bi maral preve\xc4\x8d svoje matere, ker naj bi po mnenju Mrs Buckle pri\xc5\xa1el v tisto obdobje. Pojavijo se nove osebe \xe2\x80\x93 Fred Well (vrtnar), Mr Edmunds (in\xc5\xa1truktor glasbe, ki naj bi bil v\xc5\xa1e\xc4\x8d lady Ravenscroft) in Mrs Jarrow (sestra ali polsestra lady Ravenscroft, njej na oko precej podobna, ki naj bi skrbela za slabo ozra\xc4\x8dje v hi\xc5\xa1i in za prepire). Slednja naj bi si celo sposojala denar._NEWLINE_Kaj poka\xc5\xbeejo slonovske raziskave (deveto poglavje)_NEWLINE_Ariadne Oliver in Hercule Poirot se zmenita za sestanek, na katerem sta si povedala, kar sta do sedaj izvedela. Oliverjeva pove Poirotu ve\xc4\x8dino starih ugibanj in teorij, prav tako pa mu pove zanimivost o \xc5\xbeeninih lasuljah \xe2\x80\x93 zakaj bi \xc5\xbeena nosila lasuljo na dan smrti?_NEWLINE_Desmond (deseto poglavje)_NEWLINE_K Herculu Poirotu pride na obisk Desmond Burton-Cox, bodo\xc4\x8di soprog Celie Ravenscroft, ki izrazi \xc5\xbeeljo, da bi Poirot razre\xc5\xa1il primer. Celia se je namre\xc4\x8d odlo\xc4\x8dila, da se ne bo poro\xc4\x8dila, preden bo ta primer re\xc5\xa1en.\n_START_SECTION_\nDruga knjiga: Dolge sence\n_START_PARAGRAPH_\nPoirot od in\xc5\xa1pektorja Garrowaya dobi ime lasuljarne Eugene in Rosentelle, kjer je Margaret Ravenscroft dobivala lasulje. Pred Poirotom se tudi odvije dru\xc5\xbeinsko drevo Margaret Preston-Grey, poro\xc4\x8dene Ravenscroft. Imela je enojaj\xc4\x8dno sestro dvoj\xc4\x8dico Dorotheo. V zvezi z Dorotheo Jarrow se je zgodaj zgodila tragedija \xe2\x80\x93 \xc5\xa1tiriletni otrok je prejel udarec v glavo, padel v umetni ribnik in utonil. Kro\xc5\xbeilo je ve\xc4\x8d zgodb, tudi ta, da je to storila mati \xe2\x80\x93 Dorothea (Dolly). Dolly se je nato popolnoma zlomila in poslali so jo v umobolnico. Po nekaj letih so jo imeli za ozdravljeno in spustili so jo domov. Nato pa je \xc5\xbeivela v Overcliffu, kjer je pono\xc4\x8di hodila v spanju in padla v prepad._NEWLINE_Celia spozna Hercula Poirota (dvanajsto poglavje)_NEWLINE_Celia Ravenscroft pride na kraj\xc5\xa1i obisk k Herculu Poirotu, tik pred obiskom Mrs Burton-Cox. Poirot pride do informacije, da Desmond ni pravi sin Mrs Burton-Cox, ampak njen posinovljenec. Celia izrazi \xc5\xbeeljo, da bi zadostili radovednosti Burton-Coxove, ki je nikoli ni marala, in da bi odkrili re\xc5\xa1itev te tragedije._NEWLINE_Mrs Burton-Cox (trinajsto poglavje)_NEWLINE_Poirota obi\xc5\xa1\xc4\x8de takoj po Celii \xc5\xa1e Burton-Coxova. Poirot in Oliverjeva ugotovita, da Burton-Coxova ne ve prav dosti o tragediji, pa\xc4\x8d pa je ve\xc4\x8dkrat odlo\xc4\x8dno poudarila stali\xc5\xa1\xc4\x8de, da ne \xc5\xbeeli oddati sina h\xc4\x8derki morilke. Zelo kmalu odide, zato dobita tako Poirot kot Oliverjeva ob\xc4\x8dutek, da ima nekaj za bregom._NEWLINE_Dr. Willoughby (\xc5\xa1tirinajsto poglavje)_NEWLINE_Dr Willoughby je sin doktorja, ki je nekdaj zdravil Dorotheo Preston-Grey, poro\xc4\x8deno Jarrow. Willoughby starej\xc5\xa1i je bil vselej prepri\xc4\x8dan, da za tragedijo otroka v umetnem ribniku stoji Dorothea. Zdela naj bi se mu nevarna in pretirano ljubosumna. Po uspe\xc5\xa1nem zdravljenju je Dolly od\xc5\xa1la v tujino \xe2\x80\x93 na Malajo, kjer je nekdo napadel sosedovega otroka. General Ravenscroft je takrat privolil, da odpelje Dolly na zdravljenje nazaj v Anglijo. Doktor pove, da ni bilo pri Molly (lady Margaret Ravenscroft) nikoli odkrite nikakr\xc5\xa1ne du\xc5\xa1evne motnje. General naj bi se v mladosti zaljubil v Dolly, potem pa naj bi zaslutil nevarnost v njej, zato se zaljubil v njeno sestro Molly in se z njo poro\xc4\x8dil. Dolly je bila zato na sestro zelo ljubosumna, medtem ko ji je bila Molly za\xc5\xa1\xc4\x8ditni\xc5\xa1ko vdana._NEWLINE_Eugene in Rosentelle, frizerski in lepotilni salon (petnajsto poglavje)_NEWLINE_Ariadne Oliver se odpravi na obisk k Madame Rosentelle, starej\xc5\xa1i \xc5\xbeenski, nekdaj vrhunski frizerki in lasuljarki. Poleg nekaj uporabnih nasvetov o modi prejme Oliverjev tudi podatek, da je pri\xc5\xa1la nekaj tednov pred dvojnim samomorom k njej francoska slu\xc5\xbeabnica lady Ravenscroft in v njenem imenu naro\xc4\x8dila \xc5\xa1e dve lasulji._NEWLINE_Mr Goby poro\xc4\x8da (\xc5\xa1estnajsto poglavje)_NEWLINE_Poirot obi\xc5\xa1\xc4\x8de gospoda Gobyja, vrhunskega detektiva, ki je slovel po tem, da je v zelo hitrem \xc4\x8dasu izbrskal izjemno veliko podatkov o komerkoli. Tako poro\xc4\x8da Poirotu, da je bila Burton-Coxova poro\xc4\x8dena s Cecilom Aldburyem, izdelovalcem gumbov in bogata\xc5\xa1em. \xc5\xa0tiri leta po poroki je Aldbury umrl v avtomobilski nesre\xc4\x8di, po smrti njunega edinega otroka pa je bogastvo pre\xc5\xa1lo na vdovo. Kljub pri\xc4\x8dakovanjem pa bogastva ni bilo toliko, saj je podjetje v letih pred smrtjo mo\xc5\xbea slab\xc5\xa1e poslovalo. Izdatno vsoto denarja je zapustil Mr Aldbury tudi Kathleen Fenn, intimni ljubici, ki je zatem rodila sina, ki naj bi bil sin Aldburyja. Tega sina je posvojila Burton-Coxova in se poro\xc4\x8dila z majorjem Burton-Coxom. Slednji je umrl na Malaji. Burton-Coxova je zavrnila pro\xc5\xa1njo po vrnitvi sina gospodi\xc4\x8dni Fenn, ki je pred kratkim umrla. Njena oporoka gre Desmondu, ampak \xc5\xa1ele po petindvajsetem letu. Burton-Coxovi naj se nalo\xc5\xbebe ne bi posre\xc4\x8dile \xe2\x80\x93 ima dovolj denarja za \xc5\xbeivljenje, kar pa ji o\xc4\x8ditno ni dovolj. Tako je Poirot izvedel, da je Burton-Coxova prisilila Desmonda, da napi\xc5\xa1e oporoko nanjo, kar bi se v primeru poroke s Celio Ravenscroft utegnilo spremeniti. Poirot nato od in\xc5\xa1pektorja Garrowaya iztr\xc5\xbei informacijo, da je lady Ravenscroft pred smrtjo njen pes ve\xc4\x8dkrat ugriznil._NEWLINE_Poirot napove odhod (sedemnajsto poglavje)_NEWLINE_Poirot razsvetli Oliverjevo z informacijami, ki jih je prejel od gospoda Gobyja in ji izda, da bo odpotoval v \xc5\xbdenevo, kjer se bo sestal z dvema slu\xc5\xbekinjama, ki sta neko\xc4\x8d delali pri Ravenscroftovih._NEWLINE_Premor (osemnajsto poglavje)_NEWLINE_Pred odhodom pa Poirot \xc5\xa1e odide na grob Ravenscroftovih. Tam so namre\xc4\x8d pokopani trije \xe2\x80\x93 Dolly, Molly in general Ravenscroft._NEWLINE_Maddy in Zelie (devetnajsto poglavje)_NEWLINE_Hercule Poirot se sestane z mademoiselle Rouselle, ki mu razlo\xc5\xbei njene ob\xc4\x8dutke o dru\xc5\xbeini Ravenscroftovih in opi\xc5\xa1e njihovo dru\xc5\xbeinsko \xc5\xbeivljenje. Vendar pa ne ve prav dosti, ker jo je kmalu zamenjala mademoiselle Meauhourat. Tako Poirot obi\xc5\xa1\xc4\x8de \xc5\xa1e Zelie Meauhourat. Poirot jo prepri\xc4\x8da, da pride v Anglijo in izpove resni\xc4\x8dni potek dogodkov Celii in Desmondu, ki se brez tega ne bosta poro\xc4\x8dila._NEWLINE_Preiskovalno sodi\xc5\xa1\xc4\x8de (dvajseto poglavje)_NEWLINE_Poirot kot \xc5\xbee tolikokrat prej privede pomembne osebe v tem primeru in jim razlo\xc5\xbei re\xc5\xa1itev zlo\xc4\x8dina. Njegovo pripoved spremljajo Celia, Desmond, Zelie in Mrs Oliver. Poirot opi\xc5\xa1e vse, pri tem pa mu pomaga Zelie Meauhourat. Dolly in general sta se ljubila, a je general za\xc4\x8dutil nevarnost v Dolly, zato je presedlal na njeno sestro dvoj\xc4\x8dico Molly, ki ji je bila zelo podobna. Dvakrat se je zraven Dolly zgodila velika tragedija \xe2\x80\x93 prvi\xc4\x8d je po udarcu v glavo padel v ribnik in utonil njen sin, po njeni uspe\xc5\xa1ni rehabilitaciji in vrnitvi v dru\xc5\xbeino Molly Ravenscroft pa je bil napaden neki otrok na Malaji. Tako so se preselili nazaj v Anglijo, kjer so \xc5\xbeiveli sre\xc4\x8dno do tragedije s smrtjo Dolly. Pravzaprav pa je takrat umrla Molly, ki jo je v prepad potisnila Dolly. Pred smrtjo je Molly naro\xc4\x8dila mo\xc5\xbeu, naj ne izda Dolly policiji, ker Dolly ne ve, kaj dela. Tako se domislijo zgodbe o hoji v spanju in smrti Dolly, Zelie pa takoj zatem odpotuje v \xc5\xa0vico. General jo \xc5\xa1e prej po\xc5\xa1lje po dve lasulji za Dolly, da bi se slednja la\xc5\xbeje pretvarjala za Molly. Nato tistega usodnega dne na skalni pe\xc4\x8dini general zadosti pravici in ubije Dolly, ki jo je v zadnjih treh tednih nekajkrat ugriznil pes, ki je vedel, da Dolly ni Molly. Takoj nato general ubije \xc5\xa1e sebe in krog je sklenjen. Zelie zgodbo potrdi in ji doda \xc5\xa1e nekaj podrobnosti. Celia in Desmond sta vesela in se poro\xc4\x8dita, Desmond spremeni oporoko, a nekaj denarja vseeno zapusti Mrs Burton-Cox.'